### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 17. januar 2024 har vedtaget Magistratens foranstående indstilling af 9. januar 2024.

Enhedslisten de Rød-Grønnes byrådsgruppe kunne ikke tiltræde indstillingen.

###

Offentlig fremlæggelse af forslag til Lokalplan nr. 1208, Blandet byområde ved Yvonne Clausen og [adresse] i [adresse], og Tillæg nr. 153 til Kommuneplan 2017.

### Resume

Lokalplanområdet, der er ca. 6,76 ha stort, er ved planens udarbejdelse ejet af Brabrand Boligforening for størstepartens vedkommende.

Lokalplanen er udarbejdet på baggrund af ønske fra den private projektudvikler om at udvikle området, så der bliver mulighed for at anvende området til et blandet byområde med boliger, erhverv og andre bylivsfunktioner.

Lokalplanen gør det muligt at opføre op til i alt 52.000 m2 bebyggelse inden for lokalplanens område. Dette svarer tilnærmelsesvis til en bebyggelsesprocent på 80% for lokalplanens område under ét.

I perioden 22. oktober - 17. november 2020 blev der gennemført en forudgående offentlige høring. Der indkom i alt 12 høringssvar (idéer og forslag).

Flere af de indkomne idéer og forslag er imødekommet og indarbejdet i lokalplanforslaget; det drejer sig bl.a. om bevarelse af karakteristiske træer langs Dortesvej, trafikal fredeliggørelse i området og gode fodgængerforbindelser på tværs af området, samt nye byrum med småbørnslege-plads mv.

### Beslutningspunkter

Det indstilles, at

1) forslag til Lokalplan nr. 1208 godkendes til offentlig fremlæggelse.

2) forslag til Tillæg nr. 153 til Kommuneplan 2017 godkendes til offentlig fremlæggelse.

3) indkomne idéer og forslag fra den forudgående offentlige høring behandles som det fremgår af indstillingens afsnit 5.5.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2024

Sille Gregersen:

Fremsendes til [adresse] med bemærkning, at Magistraten i mødet den 9. januar 2024 anbefaler, at byrådet tiltræder Magistratsafdelingen for Teknik og Miljøs indstilling af 4. december 2023.

Zelma Danielsen var forhindret i at deltage i sagens behandling.